זהבה שמואלי

זהבה שמואלי (נולדה ב-19 במאי 1955) היא אתלטית עבר ישראלית, אלופה ושיאנית ישראל בריצות למרחקים בינוניים וארוכים. אלופת המכביה העשירית (1977). ייצגה את ישראל באולימפיאדה (לוס אנג'לס 1984) ואף זכתה לכבוד לשאת את דגל המדינה בטקס הפתיחה ובאליפות העולם הראשונה באתלטיקה (הלסינקי 1983). שמואלי נולדה בשם זהבה שלום ברחובות וגדלה במושב בית עזרא, בת להורים יוצאי עיראק. אחותה הצעירה ממנה ב-4 שנים, מזל שלום, אף היא אתלטית מצטיינת, אלופה ושיאנית ישראל. המאמן איליה בר זאב, גילה את שמואלי בהיותה בת 13, בחוג אתלטיקה שנערך בבאר טוביה. היא התאמנה בקבוצת "איילות". בגיל 16 וחצי פרשה מתחרויות. אחותה מזל שלום, שכנעה אותה לחזור להתאמן וזאת לאחר ששמואלי כבר הייתה נשואה ואם לשניים והתגוררה ברמת השרון. במרוץ הקפת התבור (2000 מטר) שנערך במרץ 1977 זכתה שמואלי במדליית זהב בתוצאה של 7:27.6 דקות, לפני אחותה מזל שלום (7:40.0 דקות) ומרסל מרסיי (7:55.9 דקות). בתחרות האתלטיקה של המכביה העשירית ביולי היא זכתה במדליית זהב בריצת 1500 מטר כשקבעה תוצאה של 4:34.96 דקות, לפני ענת מאירי (4:35.42 דקות) ורחל הלה (4:38.90 דקות), שתיהן מישראל. באליפות ישראל במירוץ כביש, למרחק של 7 ק"מ שנערכה במושב ערוגות בתחילת דצמבר היא זכתה במדליית זהב בתוצאה של 28:04.3 דקות, לפני מזל שלום (29:33.5 דקות). ב-31 בדצמבר היא זכתה במדליית זהב במרתון טבריה, המרתון הראשון שנערך בישראל, בתוצאה של 3:02.58 שעות (50 התוצאות הטובות בעולם לנשים), מקום 20 כללי ומקום תשיעי מבין הישראלים ובכך הייתה לאתלטית הישראלית הראשונה שמסיימת ריצה זו. במירוץ הקפת התבור (2000 מטר) שנערך באפריל 1978 זכתה שמואלי במדליית זהב בתוצאה של 6:58.7 דקות, לפני פזית פביאן (7:17.5 דקות) ורחל הלה (7:21.2 דקות). בתחרות האתלטיקה במסגרת כינוס הפועל ה-11 שנערכה ברמת גן בתחילת מאי 1979 זכתה שמואלי בשתי מדליות, כסף וארד. מדליית כסף בריצת 1500 מטר בתוצאה של 4:30.3 דקות, אחרי ענת מאירי (4:29.5 דקות) ולפני רחל הלה (4:38.0 דקות). מדליית ארד בריצת 3000 מטר בתוצאה של 9:38.3 דקות, אחרי מאירי שקבעה שיא בינלאומי חדש של 9:35.6 דקות ומרי סטיוארט (9.35.8 דקות), אלופת משחקי חבר העמים הבריטי בריצת 1500 מטר. באליפות ישראל בריצת 3000 מטר שנערכה במאי 1980 זכתה שמואלי במדליית זהב בתוצאה של 9:45.5 דקות, לפני מזל שלום (10:37.7 דקות). באליפות ישראל שנערכה בסוף יוני אותה שנה היא זכתה במדליית זהב בריצת 1500 מטר בתוצאה של 4:29.5 דקות, לפני שולה אבישיד (4:41.2 דקות) ומזל שלום (4:42.4 דקות). בתחרות שנערכה בתל אביב ביולי 1980 קבעה שמואלי בריצת מייל שיא ישראלי חדש של 4:52.4 דקות, שיפור לשיא של פזית פביאן (4:56.8 דקות). ב-4 בינואר 1981 זכתה שמואלי במדליית זהב במרתון טבריה בשיא ישראלי חדש של 2:52.45 שעות, שיפור של יותר מ-10 דקות לשיאה. במירוץ הקפת התבור (4000 מטר) שנערך באפריל אותה שנה זכתה שמואלי במדליית זהב בתוצאה של 15:00.4 דקות, לפני ורוניק ביאה מצרפת (15:04.9 דקות) ורחל הלה (15:58.8 דקות). בתחרות האתלטיקה של המכביה ה-11 שנערכה בתל אביב זכתה שמואלי בשתי מדליות כסף, בריצת 800 מטר בתוצאה של 2:10.18 דקות, אחרי ענת מאירי 2:09.66 דקות, בריצת 1500 מטר בתוצאה של 4:28.59 דקות, אחרי מאירי שקבעה שיא מכביה חדש של 4:26.81 דקות. במרתון ניו יורק שנערך באותה שנה קבעה שמואלי שיא ישראלי חדש של 2:49:52 שעות. בשנת 1982 קבעה שמואלי במרתון בוסטון שיא ישראלי חדש של 2:44:00 שעות. במרתון לונדון שנערך באפריל 1983 סיימה שמואלי במקום 13 בשיא ישראלי חדש של 2:40:29 שעות. בתחרות האתלטיקה של כינוס הפועל ה-12 שנערכה באצטדיון שבהדר יוסף במאי 1983 זכתה שמואלי במדליית כסף בריצת 3000 מטר בתוצאה של 9:53.54 דקות, אחרי בת פארמר מארצות הברית (9:25.21 דקות) ולפני מזל שלום (10:18.52 דקות). באליפות העולם הראשונה באתלטיקה שנערכה בהלסינקי, פינלנד בשנת 1983 סיימה שמואלי במקום 36 בריצת מרתון בתוצאה של 2:49:07 שעות. באולימפיאדת לוס אנג'לס (1984) זכתה שמואלי לכבוד לשאת את דגל ישראל בטקס הפתיחה. במשחקים עצמם היא סיימה במקום 30 בריצת מרתון בתוצאה של 2:42:27 שעות. במהלך ריצת המרתון היא קבעה שיא ישראלי חדש בחצי מרתון בתוצאה של 1:17:01 שעות. בשנת 1984 קיבלה שמואלי ממרכז הפועל את העיטור "לאיש כפועלו". בתחרות שנערכה בהכטל, בלגיה באוגוסט 1987 סיימה שמואלי במקום שישי בריצת 5000 מטר בשיא ישראלי חדש של 16:37.7 דקות. באליפות ישראל באתלטיקה שנערכה בשנת 1988 זכתה שמואלי במדליית זהב בריצת 3000 מטר בתוצאה של 9:54.2 דקות. בתחרות שנערכה בתל אביב באפריל 1989 קבעה שמואלי בריצת 10000 מטר שיא ישראלי חדש של 34:44.87 דקות. בתחרויות האתלטיקה של המכביה ה-13 שנערכו ביולי אותה שנה היא זכתה במדליית כסף בריצת 1500 מטר אחרי עדנה לנקרי מישראל (4:28.15 דקות) ולפני נורה קולאס מארצות הברית. באליפות ישראל באתלטיקה שנערכה בשנת 1990 זכתה שמואלי במדליית זהב בריצת 3000 מטר בתוצאה של 10:11.63 דקות. באליפות ישראל באתלטיקה שנערכה בשנת 1991 זכתה שמואלי במדליית זהב בריצת 3000 מטר בתוצאה של 10:07.53 דקות. שמואלי נשואה ואם ל-3. בשנת 1995 היא הקימה את מועדון רצי רמת השרון בו חברים ספורטאים מהבכירים בארץ לצד חובבי ריצה מהשורה. ביוני 2000 היא שכלה את בנה אייל שנפטר מדום לב, ולזכרו מתקיים מדי שנה "מרוץ אייל" ברמת השרון. ריצת 1500 מטר: 4:22.1 דקות (1980) ריצת 3000 מטר: 9:24.4 דקות (1979) ריצת 5000 מטר: 16:37.7 דקות (1987) שיא ישראל בעבר ריצת 10000 מטר: 34:44.87 דקות (1989) שיא ישראל בעבר חצי מרתון: 1:17:01 שעות (1984) שיא ישראל בעבר (תוך כדי ריצת המרתון באולימפיאדת לוס אנג'לס) ריצת מרתון: 2.40:29 שעות (1983) שיא ישראל בעבר מדיה וקבצים בנושא זהבה שמואלי בוויקישיתוף זהבה שמואלי, באתר olympedia.org זהבה שמואלי, באתר התאחדות האתלטיקה הבין-לאומית 50 התוצאות הטובות בכל הזמנים - ריצת 800 מטר (אורכב 01.06.2020 בארכיון Wayback Machine) באתר איגוד האתלטיקה בישראל 50 התוצאות הטובות בכל הזמנים - ריצת 1500 מטר (אורכב 01.06.2020 בארכיון Wayback Machine) באתר איגוד האתלטיקה בישראל 50 התוצאות הטובות בכל הזמנים - ריצת 3000 מטר (אורכב 01.06.2020 בארכיון Wayback Machine) באתר איגוד האתלטיקה בישראל 50 התוצאות הטובות בכל הזמנים - ריצת 5000 מטר (אורכב 01.06.2020 בארכיון Wayback Machine) באתר איגוד האתלטיקה בישראל 50 התוצאות הטובות בכל הזמנים - ריצת 10000 מטר(הקישור אינו פעיל) באתר איגוד האתלטיקה בישראל 50 התוצאות הטובות בכל הזמנים - ריצת חצי מרתון(הקישור אינו פעיל) באתר איגוד האתלטיקה בישראל 50 התוצאות הטובות בכל הזמנים - ריצת חצי מרתון(הקישור אינו פעיל) באתר איגוד האתלטיקה בישראל אלופי ואלופות ישראל באתלטיקה באתר gbrathletics (באנגלית) תלמה אדמון, רצה בין הלידות, מעריב, 17 באפריל 1986 אריה ליבנת, אמיר ענבר, היא לא כבדה, היא אחותי, באתר הארץ, 1 בינואר 2013 ד"ר חיים קאופמן, זהבה שמואלי –רצת המרתון האולימפית הראשונה מישראל, באתר המכללה האקדמית בווינגייט איתמר קציר, לונה צ'מטאי של האייטיז: הישראלית שרצה מרתון אולימפי נגד כל המוסכמות, באתר הארץ, 10 באוגוסט 2019 יובל וישניצר ניצח מרוץ התבור ה-25 בזמן 4:36.2 ד', דבר, 27 במרץ 1977 ביום האחרון לתחרויות הא"ק לא השתנתה התמונה: משעמם!, דבר, 20 ביולי 1977 אליפות ישראל במירוצי כבישים נערכה בערוגות, דבר, 4 בדצמבר 1977 שמעון וייס, הגרמני ורנר דירנברגר ניצח במרוץ המרתון מסביב לכנרת, דבר, 1 בינואר 1978 נורית ברצקי, זהבה נעה ב-14 קמ"ש, מעריב, 6 בינואר 1978 יורם רייס, האנגלי מקלאוד ניצח בתבור בשיא חדש - 36:55.7 דק', דבר, 4 באפריל 1978 ברוך דגון, האתלטים נתנו הצגה ביום האחרון של "מלכת הספורט", דבר, 8 במאי 1979 ברוך דגון, בפתיחת תחרויות האתלטיקה קלה באצטדיון ר"ג: יום מוצלח לישראל, דבר, 6 במאי 1979 גמליאל שיפר השיא בן ה-7 של וישניצר, מעריב, 11 במאי 1980 יעקב דץ, הרמט ניתר ל-2.14 מ', דבר, 29 ביוני 1980 שמואלי שיפרה השיא בריצת מייל - 4:52.4, מעריב, 14 ביולי 1980 שמעון וייס, הסקוטי דינגוול ניצח אתמול במרוץ מרתון סביב הכנרת, דבר, 5 בינואר 1981 קול מגרמניה הקדים 325 מתחרים במרוץ התבור ה-29, דבר, 5 באפריל 1981 יעקב פתאל, פתיחה מאכזבת ל"מלכת הספורט", דבר, 13 ביולי 1981 יעקב פתאל, ששה שיאי מכביה ושני שיאים ישראלים באתלטיקה, דבר, 14 ביולי 1981 דוד אייגר, "המלכה" הצדיעה לכוכביה - בנעילה, מעריב, 8 במאי 1983 היום הארוך של זהבה, מעריב, 6 באוגוסט 1984 מזכ"ל ההסתדרות קיסר - "עמית הפועל", מעריב, 21 במאי 1984 רני בקר, זהבה שמואלי מנציחה את זכר בנה אייל ז"ל במרוץ, באתר שוונג